Anderson
నాట్‌వెస్ట్‌ టి20లో ఆండర్సన్‌
లండన్‌ : విధ్వంసకర ఆటగాడు న్యూజిలాండ్‌కు చెందిన కోరె ఆండర్సన్‌ నాట్‌వెస్ట్‌ టీ20 సిరీస్‌లో సోమర్‌సెట్‌కు ఆడనున్నాడు. ఈమేరకు అతడు సదరు జట్టుతో కాంట్రాక్టు కుదుర్చుకున్నాడు. ఈ ఆల్‌ రౌండర్‌ సీజన్‌లోని అన్ని మ్యాచ్‌లకూ అందుబాటులో వుంటాడని సోమర్‌సెట్‌ పేర్కొంది. తాను సోమర్‌ సెట్‌తో ఆడేందుకు ఉత్సాహంగా వున్నానని, జట్టులోని వారంతా సమర్ధులని, కప్‌ నెగ్గేందుకు తన వంతుగా కృషి చేస్తానని అతడు పేర్కొన్నాడు. 2015లో ఆడాల్సి వున్నా వెన్నుగాయంతో దూరంగా వున్న ఆండర్సన్‌ ఈ సారి ఐపిఎల్‌ ఆడిన ఉత్సాహంతో నాట్‌వెస్ట్‌ టీ20లీగ్‌కు సిద్ధమవుతున్నాడు. సోమర్‌సెట్‌ డైరెక్టర్‌ మాట్‌ మైనార్డ్‌ మాట్లాడుతూ ఆండర్సన్‌ లాంటి ఆటగాడి కోసం తమ జట్టు ఉత్సా హంగా ఎదురుచూస్తోందని, బంతిని స్ట్రైక్‌ చేస్తూ బలంగా బాదడంలో ఆండర్సన్‌ మేటి క్రికెటరని పొగ డ్తలతో ముంచెత్తాడు.